distansemerke
Store norske leksikon,Sport og spill,Termer og begreper i idrett
Distansemerke er et ferdighetsmerke som blir satt opp av enkelte norske idrettsforbund, vanligvis for god utholdenhet på grunnlag av tilbakelagt distanse. Andre distansemerker stiller tidskrav.
På ski har Norges Skiforbund og Landslaget Fysisk Fostring i Skolen fra 1995 et felles distansemerke for barn til og med 12 år (Barnas Skimerke) i fire grader. Det gjelder å gå visse antall kilometer på ski i løpet av en sesong.For eldre barn, ungdom og voksne har skiforbundet og Skiforeningen i Oslo fra 1975 samarbeidet om det tilsvarende Distansemerket. Gullmerkekravet for aldersgruppen 13–55 år er her 500 kilometer, og alpinkjøring og hopping kan omregnes til kilometer. Klarer man gullkravene for det aktuelle distansemerket i flere sesonger, kan man etter hvert få pokaler, plaketter og statuetter, alle i flere grader. Skiforbundet deler også ut Norsk Skimerke, et ferdighetsmerke med tidskrav. Les mer i Store norske leksikon idrett